section_heading: Životinjski svijet
paragraph_text: thumb|left|150px|Ženka losa Denali je poznat po svojoj raznolikosti životinjskog svijeta. U parku obitava 39 vrsta sisavaca, 167 vrsta ptica od kojih je najveći orao, 10 vrsta riba i samo jedna vrsta vodozemaca. Postojanje bilo koje vrste gmazova nije nikad zabilježeno. Neki od većih sisavaca nastanjenih u Nacionalnom parku Denali su medvjedi, grizliji, vukovi, losovi ili karibui. Način je života životinja u parku uvjetovan dijelom sezone. Zima je najduže godišnje doba a životinje su dobro prilagođene životu u takvim arktičkim uvjetima. Tijekom kratkog proljeća u park se vraća preko 80% ptica selica, medvjedi se bude iz zimskog sna, a razna divljač povećava svoje aktivnosti. Ljeto je vrijeme za podizanje mladih i pripreme za migraciju, zimski san i preživljavanje tijekom zime. Ljeto također donosi najezdu kukaca, uključujući i komarce. U kasno se ljeto brojni lososi kreću uzvodno do potočnih staništa gdje se mrijeste, razmnožavaju i na koncu ugibaju. Početkom jeseni, kad počinju migracije ptica selica, losovi okupljaju ženke i počinju s parenjem.<ref>Denali National Park nature & science (eng.) Migracije lososa privlače velik broj medvjeda koji koriste ovaj prirodni proces da bi pred zimski san i razdoblje hibernacije lovom i hranjenjem napunili rezerve sala prijeko potrebnog za preživljavanje duge i oštre zime.